
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady, ktorým sa stanovuje podpora Únie v oblasti vnútornej bezpečnosti na roky 2028 až 2034
(COM(2025)0542 – C10‑178/2025 – 2025/0542(COD))
(Riadny legislatívny postup: prvé čítanie)
Európsky parlament,
–	so zreteľom na návrh Komisie pre Európsky parlament a Radu (COM(2025)0542),
–	so zreteľom na článok 294 ods. 2, článok 82 ods. 1, článok 84 a článok 87 ods. 2 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10‑178/2025),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na rozpočtové posúdenie Výborom pre rozpočet,
–	so zreteľom na stanovisko Európskeho hospodárskeho a sociálneho výboru z 19. februára 2026[footnoteRef:1], [1:  Zatiaľ neuverejnené v úradnom vestníku.] 

–	so zreteľom na články 60 a 58 rokovacieho poriadku,
–	so zreteľom na správu Výboru pre občianske slobody, spravodlivosť a vnútorné veci (A10‑0000/2026),
1.	prijíma nasledujúcu pozíciu v prvom čítaní;
2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svoju predsedníčku, aby postúpila túto pozíciu Rade, Komisii a národným parlamentom.

<RepeatBlock-Amend><Amend>Pozmeňujúci návrh		<NumAm>1</NumAm>
<DocAmend>Návrh nariadenia</DocAmend>
<Article>Odôvodnenie 3</Article>
	

	Text predložený Komisiou
	Pozmeňujúci návrh

	(3)	V tomto nariadení sa stanovujú ciele podpory Únie. Aby sa čo najlepšie dosiahla vysoká úroveň bezpečnosti v celej Únii, členské štáty by mali zaistiť, aby sa ich plány národného a regionálneho partnerstva zaoberali všetkými cieľmi stanovenými v tomto nariadení.
	(3)	V tomto nariadení sa stanovujú ciele podpory Únie v oblasti vnútornej bezpečnosti. Aby sa čo najlepšie dosiahla vysoká úroveň bezpečnosti v celej Únii, členské štáty by mali zaistiť, aby sa ich plány národného a regionálneho partnerstva zaoberali všetkými cieľmi stanovenými v tomto nariadení.


Or. <Original>{EN}en</Original>
</Amend>
<Amend>Pozmeňujúci návrh		<NumAm>2</NumAm>
<DocAmend>Návrh nariadenia</DocAmend>
<Article>Odôvodnenie 6</Article>
	

	Text predložený Komisiou
	Pozmeňujúci návrh

	(6)	V rýchlo sa vyvíjajúcom prostredí bezpečnostných hrozieb a geopolitických zmien Komisia vymedzila spoločné priority pre bezpečnejšiu Európu v stratégii ProtectEU6. Geopolitický kontext v Európe sa výrazne zmenil a hlboko ovplyvnil vzájomné prepojenie vnútornej a vonkajšej bezpečnosti EÚ. Bezpečnostné hrozby sú čoraz globálnejšie a komplexnejšie, pretože páchatelia trestných činov dokážu pôsobiť cezhranične, využívať sociálne a ekonomické rozdiely a pohybovať sa medzi fyzickým a digitálnym svetom. Nové digitálne technológie a umelá inteligencia zároveň ponúkajú významné príležitosti na posilnenie spôsobilostí v oblasti presadzovania práva a súdnictva a na účinné riešenie týchto vyvíjajúcich sa hrozieb.
	(6)	V rýchlo sa vyvíjajúcom prostredí bezpečnostných hrozieb a geopolitických zmien Komisia vymedzila spoločné priority pre bezpečnejšiu Európu v stratégii ProtectEU6. Geopolitický kontext v Európe sa v posledných rokoch výrazne zmenil a hlboko ovplyvnil vzájomné prepojenie výziev EÚ v oblasti vnútornej a vonkajšej bezpečnosti. Bezpečnostné hrozby sú čoraz globálnejšie a komplexnejšie, pretože páchatelia trestných činov dokážu pôsobiť cezhranične, využívať sociálne a ekonomické rozdiely a pohybovať sa medzi fyzickým a digitálnym svetom. Nové digitálne technológie a umelá inteligencia zároveň ponúkajú významné príležitosti na posilnenie spôsobilostí v oblasti presadzovania práva a súdnictva a na účinné riešenie týchto vyvíjajúcich sa hrozieb.

	__________________
	__________________

	6 Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – ProtectEU: európska stratégia vnútornej bezpečnosti [COM(2025) 148 final z 1.4.2025].
	6 Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – ProtectEU: európska stratégia vnútornej bezpečnosti [COM(2025) 148 final z 1.4.2025].


Or. <Original>{EN}en</Original>
</Amend>
<Amend>Pozmeňujúci návrh		<NumAm>3</NumAm>
<DocAmend>Návrh nariadenia</DocAmend>
<Article>Odôvodnenie 9</Article>
	

	Text predložený Komisiou
	Pozmeňujúci návrh

	(9)	Bezpečnosť je základom, na ktorom sú postavené všetky naše slobody, a schopnosť členských štátov zaručiť občanom bezpečnosť závisí od jednotného európskeho prístupu. Ako sa uvádza v stratégii ProtectEU, bezpečnostné hľadisko je potrebné integrovať a zahrnúť do všetkých právnych predpisov, politík a programov EÚ vrátane vonkajšej činnosti EÚ. Podpora Únie podľa tohto nariadenia by mala prispieť k riešeniu týchto otázok.
	(9)	Bezpečnosť je základom, na ktorom sú postavené všetky naše slobody, a schopnosť členských štátov zaručiť svojim občanom v Únii bezpečnosť bez kontrol na vnútorných hraniciach závisí od jednotného európskeho prístupu. Podpora zo strany Únie by sa mala vzťahovať na opatrenia, ktoré pomáhajú zabrániť zavedeniu dočasných kontrol na vnútorných hraniciach alebo zrušeniu takýchto kontrol. Ako sa uvádza v stratégii ProtectEU, bezpečnostné hľadisko je potrebné integrovať a zahrnúť do všetkých právnych predpisov, politík a programov EÚ vrátane vonkajšej činnosti EÚ. Podpora Únie podľa tohto nariadenia by mala prispieť k riešeniu týchto otázok.


Or. <Original>{EN}en</Original>
</Amend>
<Amend>Pozmeňujúci návrh		<NumAm>4</NumAm>
<DocAmend>Návrh nariadenia</DocAmend>
<Article>Odôvodnenie 10</Article>
	

	Text predložený Komisiou
	Pozmeňujúci návrh

	(10)	Európska rada vo svojich záveroch z 26. júna 20257 pripomenula, že závažná a organizovaná trestná činnosť, terorizmus, radikalizácia a násilný extrémizmus, a to na internete aj mimo neho, predstavujú veľkú hrozbu pre európskych občanov a bezpečnosť členských štátov. Európska rada takisto zdôraznila hrozbu, ktorú predstavuje prenikanie zločineckých skupín do legálnych obchodných štruktúr, čo má škodlivý vplyv na verejné financie a jednotný trh. Európska rada vyzvala inštitúcie Únie a členské štáty, aby mobilizovali všetky dostupné zdroje na vnútroštátnej úrovni aj na úrovni EÚ a prijali ďalšie opatrenia na posilnenie spolupráce v oblasti presadzovania práva a justičnej spolupráce, a to aj v oblasti účinného prístupu k údajom na účely presadzovania práva a zabezpečenia výmeny informácií, ako aj prostredníctvom spolupráce s tretími krajinami.
	(Netýka sa slovenskej verzie.)	     

	__________________
	 

	7 Závery Rady EUCO 12/25 z 26. júna 2025.
	 


Or. <Original>{EN}en</Original>
</Amend>
<Amend>Pozmeňujúci návrh		<NumAm>5</NumAm>
<DocAmend>Návrh nariadenia</DocAmend>
<Article>Odôvodnenie 11</Article>
	

	Text predložený Komisiou
	Pozmeňujúci návrh

	(11)	S cieľom predchádzať hrozbám pre vnútornú bezpečnosť a bojovať proti nim by podpora Únie mala viesť: k posilneniu schopnosti členských štátov predchádzať a bojovať proti závažnej a organizovanej trestnej činnosti, terorizmu, násilnému extrémizmu a radikalizácii, sexuálnemu zneužívaniu a vykorisťovaniu detí a počítačovej kriminalite; k opatreniam zameraným na výzvy v oblasti digitálnej a technologickej bezpečnosti, na odolnosť kritickej infraštruktúry voči online hrozbám, bezpečnostné hrozby v námornej oblasti, obchodovanie s ľuďmi, prevádzačstvo migrantov, nedovolené obchodovanie s drogami, nedovolené obchodovanie so zbraňami, pranie špinavých peňazí, vymáhanie majetku a finančnú trestnú činnosť, trestnú činnosť v oblasti životného prostredia, falšovanie platobných prostriedkov a trestné činy poškodzujúce finančné záujmy Únie; ako aj k pomoci obetiam trestných činov a ich ochrane, k ochrane verejných priestorov, riešeniu bezpečnostných hrozieb súvisiacich s chemickými, biologickými, rádiologickými, jadrovými a výbušnými materiálmi a riadeniu incidentov, a to aj prostredníctvom intenzívnejšej spolupráce a výmeny informácií medzi orgánmi verejnej moci, príslušnými orgánmi, úradmi alebo agentúrami Únie, občianskou spoločnosťou a partnermi zo súkromného sektora v rôznych členských štátoch. Podpora Únie by tiež mala prispieť k tomu, aby členské štáty získavali a zavádzali inovačné metódy a technológie v oblasti vnútornej bezpečnosti, najmä tie, ktoré sú podporované nariadením (EÚ) […] o zriadení Európskeho fondu pre konkurencieschopnosť, a nariadením (EÚ) […], ktorým sa zriaďuje rámcový program EÚ pre výskum. Okrem toho má v meniacom sa globálnom politickom prostredí kľúčový význam vonkajší rozmer priestoru slobody, bezpečnosti a spravodlivosti. Podpora Únie by preto mala vzhľadom na záujmy vnútorných politík Únie prispieť aj k posilneniu spolupráce a partnerstva s tretími krajinami.
	(Netýka sa slovenskej verzie.)	       


Or. <Original>{EN}en</Original>
</Amend>
<Amend>Pozmeňujúci návrh		<NumAm>6</NumAm>
<DocAmend>Návrh nariadenia</DocAmend>
<Article>Odôvodnenie 11 a (nové)</Article>
	

	Text predložený Komisiou
	Pozmeňujúci návrh

	
	(11a)	V čoraz zložitejšom a spornejšom bezpečnostnom prostredí Únia a jej členské štáty čelia rastúcemu spektru hybridných hrozieb, ktoré spájajú konvenčné a nekonvenčné prostriedky vrátane sabotáže, kybernetických útokov, dezinformačných kampaní, zasahovania do kritickej infraštruktúry a inštrumentalizácie migrácie, ktoré často koordinovaným spôsobom nasadzujú štátne i neštátne subjekty. Cieľom týchto hrozieb je oslabiť dôveru verejnosti v demokratické inštitúcie a účinné fungovanie spoločností a môžu mať vážne dôsledky pre vnútornú bezpečnosť. Preto je potrebné podporovať opatrenia zamerané na predchádzanie hybridným hrozbám, ich odhaľovanie a reakciu na ne, zvyšovanie situačného povedomia, posilňovanie odolnosti kritických subjektov a orgánov verejnej moci a zlepšovanie spolupráce a výmeny informácií v súvislosti s hybridnými hrozbami medzi príslušnými orgánmi na úrovni Únie a členských štátov. 


Or. <Original>{EN}en</Original>
</Amend>
<Amend>Pozmeňujúci návrh		<NumAm>7</NumAm>
<DocAmend>Návrh nariadenia</DocAmend>
<Article>Odôvodnenie 12</Article>
	

	Text predložený Komisiou
	Pozmeňujúci návrh

	(12)	Podpora Únie by mala prispieť k zabezpečeniu konzistentnosti, súdržnosti, synergií a komplementárnosti medzi vnútornými a vonkajšími politikami Únie v súlade s uplatňovaním hľadiska bezpečnosti. V tejto súvislosti by podpora Únie podľa tohto nariadenia mala prispieť najmä k boju proti závažnej a organizovanej trestnej činnosti vrátane obchodovania s drogami a obchodovania s ľuďmi, k boju proti cezhraničným zločineckým pašeráckym sieťam a k predchádzaniu tejto činnosti. Podpora Únie podľa tohto nariadenia môže v riadne odôvodnených prípadoch zahŕňať aj podporu príslušných zdrojov delegácií EÚ a vo fáze programovania a vykonávania sa môže koordinovať medzi členskými štátmi a Komisiou.
	(12)	Podpora Únie by mala prispieť k zabezpečeniu konzistentnosti, súdržnosti, synergií a komplementárnosti medzi vnútornými a vonkajšími politikami Únie v súlade s uplatňovaním hľadiska bezpečnosti ako cieľa vo všetkých programoch Únie. V tejto súvislosti by podpora Únie podľa tohto nariadenia mala prispieť najmä k boju proti závažnej a organizovanej trestnej činnosti vrátane obchodovania s drogami a obchodovania s ľuďmi, k boju proti cezhraničným zločineckým pašeráckym sieťam a k predchádzaniu tejto činnosti. Podpora Únie podľa tohto nariadenia môže v riadne odôvodnených prípadoch zahŕňať aj podporu príslušných zdrojov delegácií EÚ a vo fáze programovania a vykonávania sa môže koordinovať medzi členskými štátmi a Komisiou.


Or. <Original>{EN}en</Original>
</Amend>
<Amend>Pozmeňujúci návrh		<NumAm>8</NumAm>
<DocAmend>Návrh nariadenia</DocAmend>
<Article>Odôvodnenie 14 a (nové)</Article>
	

	Text predložený Komisiou
	Pozmeňujúci návrh

	
	(14a)	Okrem dokumentov a stratégií prijatých Radou alebo Komisiou uvedených v článku 22 ods. 2 písm. b) bode iii) nariadenia (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, ktoré sú relevantné v oblasti vnútornej bezpečnosti, by členské štáty mali vo svojich národných plánoch riešiť aj výzvy identifikované Európskou multidisciplinárnou platformou proti hrozbám trestnej činnosti (EMPACT), v Hodnotení hrozieb závažnej a organizovanej trestnej činnosti v Európskej únii (EU-SOCTA) a v Hodnotení hrozieb internetovej organizovanej trestnej činnosti (IOCTA), ktoré uverejnil Europol.


Or. <Original>{EN}en</Original>
</Amend>
<Amend>Pozmeňujúci návrh		<NumAm>9</NumAm>
<DocAmend>Návrh nariadenia</DocAmend>
<Article>Odôvodnenie 16</Article>
	

	Text predložený Komisiou
	Pozmeňujúci návrh

	(16)	Európa musí chrániť svoje bezpečnostné záujmy pred dodávateľmi, ktorí by mohli predstavovať pretrvávajúce bezpečnostné riziko z dôvodu možného zasahovania tretích krajín, ako aj z dôvodu ich postupov v oblasti kybernetickej bezpečnosti. Je preto potrebné znížiť riziko pretrvávajúcej závislosti od vysokorizikových dodávateľov na vnútornom trhu, pretože by mohli mať potenciálne závažný negatívny vplyv na bezpečnosť používateľov, podnikov a orgánov v celej EÚ a na bezpečnosť kritickej infraštruktúry EÚ z hľadiska integrity údajov a služieb, ako aj dostupnosti služieb. Toto vylúčenie by malo byť založené na primeranom posúdení rizika a na súvisiacich zmierňujúcich opatreniach, ako sú vymedzené v politikách a zákonoch Únie.
	(16)	S cieľom posilniť svoju strategickú autonómiu by si Únia mala vytvoriť dostatočnú kapacitu na navrhovanie a zavádzanie vlastných technológií vnútornej bezpečnosti. To by Únii umožnilo zakotviť základné práva, ochranu údajov a záruky právneho štátu už v štádiu návrhu a zároveň znížiť závislosť od systémov tretích krajín alebo od externých dodávateľov, ktorí nemusia mať rovnaké právne normy, postupy v oblasti kybernetickej bezpečnosti alebo bezpečnostné záujmy ako Únia. Posilnením technologickej kapacity Únie by sa zvýšila aj operačná spoľahlivosť a odolnosť kritických bezpečnostných nástrojov, vďaka čomu by sa zabezpečila ich dostupnosť a dôveryhodnosť v čase geopolitického napätia. V tejto súvislosti treba znížiť pretrvávajúcu závislosť od vysokorizikových dodávateľov, ktorých vystavenie zasahovaniu tretích krajín alebo neprimerané postupy v oblasti kybernetickej bezpečnosti by mohli predstavovať vážne riziká pre integritu a dostupnosť údajov a služieb, a to aj pre kritickú infraštruktúru, orgány verejnej moci a podniky v EÚ. Akékoľvek vylúčenie alebo obmedzenie takýchto dodávateľov by malo byť založené na primeranom posúdení rizika a mali by ho sprevádzať náležité zmierňujúce opatrenia v súlade s právom a politikami Únie. 


Or. <Original>{EN}en</Original>
</Amend>
<Amend>Pozmeňujúci návrh		<NumAm>10</NumAm>
<DocAmend>Návrh nariadenia</DocAmend>
<Article>Odôvodnenie 18 a (nové)</Article>
	

	Text predložený Komisiou
	Pozmeňujúci návrh

	
	(18a)	S cieľom doplniť toto nariadenie schválením opatrení, ktoré sa týkajú cieľov stanovených v článku 3 tohto nariadenia, pri ktorých Komisia dospeje k záveru, že tieto opatrenia sú v súlade s požiadavkami stanovenými v tomto nariadení a v nariadení (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, a v prípade, že Komisia prijme delegovaný akt, ktorým sa schvaľuje plán národného a regionálneho partnerstva dotknutého členského štátu v súlade s postupom stanoveným v článku 23 nariadenia (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, by sa mala na Komisiu delegovať právomoc prijímať akty v súlade s článkom 290 Zmluvy o fungovaní Európskej únie. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva1a. Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako expertom z členských štátov a experti Európskeho parlamentu a Rady majú systematicky prístup na zasadnutia skupín expertov Komisie, ktoré sa zaoberajú prípravou delegovaných aktov.

	
	__________

	
	1a Ú. v. EÚ L 123, 12.5.2016, s. 1, ELI: http://data.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Pozmeňujúci návrh		<NumAm>11</NumAm>
<DocAmend>Návrh nariadenia</DocAmend>
<Article>Článok 2 – odsek 1 – bod 9</Article>
	

	Text predložený Komisiou
	Pozmeňujúci návrh

	(9)	„hybridná hrozba“ sú všetky škodlivé činnosti vrátane manipulácie s informáciami, kybernetických útokov a inštrumentalizácie migrantov, ktoré sa plánujú a vykonávajú koordinovaným spôsobom so zlým úmyslom s cieľom oslabiť členský štát alebo ktorúkoľvek z jeho inštitúcií.
	(9)	„hybridná hrozba“ sú všetky škodlivé činnosti vrátane manipulácie s informáciami, sabotáže, kybernetických útokov a inštrumentalizácie migrantov a iných prostriedkov politického zasahovania a hospodárskeho tlaku, ktoré sa plánujú a vykonávajú koordinovaným spôsobom so zlým úmyslom s cieľom oslabiť členský štát alebo ktorúkoľvek z jeho inštitúcií alebo Úniu alebo ktorúkoľvek z jej inštitúcií.


Or. <Original>{EN}en</Original>
</Amend>
<Amend>Pozmeňujúci návrh		<NumAm>12</NumAm>
<DocAmend>Návrh nariadenia</DocAmend>
<Article>Článok 3 – odsek 1 – pododsek 1 – písmeno a</Article>
	

	Text predložený Komisiou
	Pozmeňujúci návrh

	a)	posilňovanie spôsobilostí Únie a členských štátov v oblasti predchádzania závažnej a organizovanej trestnej činnosti online a offline vrátane terorizmu, násilného extrémizmu, počítačovej kriminality, sexuálneho zneužívania a vykorisťovania detí a hybridných hrozieb a boja proti nim, ako aj v súvislosti s ochranou občanov a verejných priestorov pred útokmi, a to aj prostredníctvom inovatívnych metód a nových technológií v oblasti vnútornej bezpečnosti;
	a)	posilňovanie spôsobilostí Únie a členských štátov v oblasti predchádzania závažnej a organizovanej trestnej činnosti online a offline vrátane radikalizácie a terorizmu, násilného extrémizmu, počítačovej kriminality, sexuálneho zneužívania a vykorisťovania detí a hybridných hrozieb a boja proti nim, ako aj v súvislosti s ochranou občanov a verejných priestorov pred útokmi, a to aj prostredníctvom inovatívnych metód a nových technológií v oblasti vnútornej bezpečnosti;


Or. <Original>{EN}en</Original>
</Amend>
<Amend>Pozmeňujúci návrh		<NumAm>13</NumAm>
<DocAmend>Návrh nariadenia</DocAmend>
<Article>Článok 3 – odsek 1 – pododsek 1 – písmeno d</Article>
	

	Text predložený Komisiou
	Pozmeňujúci návrh

	d)	zlepšenie a zintenzívnenie operačnej spolupráce v oblasti presadzovania práva vrátane spoločných operácií medzi príslušnými orgánmi v súvislosti s predchádzaním závažnej a organizovanej trestnej činnosti online a offline a bojom proti nej vrátane terorizmu, násilného extrémizmu, počítačovej kriminality, sexuálneho zneužívania a vykorisťovania detí, hybridných hrozieb, ako aj v súvislosti s ochranou občanov a verejných priestorov pred útokmi;
	d)	zlepšenie a zintenzívnenie operačnej spolupráce v oblasti presadzovania práva vrátane spoločných operácií medzi príslušnými orgánmi v súvislosti s predchádzaním závažnej a organizovanej trestnej činnosti online a offline a bojom proti nej vrátane radikalizácie a terorizmu, násilného extrémizmu, počítačovej kriminality, sexuálneho zneužívania a vykorisťovania detí a hybridných hrozieb, ako aj v súvislosti s ochranou občanov a verejných priestorov pred útokmi;


Or. <Original>{EN}en</Original>
</Amend>
<Amend>Pozmeňujúci návrh		<NumAm>14</NumAm>
<DocAmend>Návrh nariadenia</DocAmend>
<Article>Článok 3 – odsek 1 – pododsek 1 – písmeno d a (nové)</Article>
	

	Text predložený Komisiou
	Pozmeňujúci návrh

	
	da)	posilňovanie podpory, ochrany a pomoci obetiam závažnej a organizovanej trestnej činnosti vrátane zabezpečenia prístupu k príslušným orgánom, informáciám a špecializovaným službám s osobitnou pozornosťou venovanou zraniteľným obetiam;


Or. <Original>{EN}en</Original>
</Amend>
<Amend>Pozmeňujúci návrh		<NumAm>15</NumAm>
<DocAmend>Návrh nariadenia</DocAmend>
<Article>Článok 3 a (nový)</Article>
	

	Text predložený Komisiou
	Pozmeňujúci návrh

	
	Článok 3a

	
	Dodržiavanie základných práv

	
	Všetky akcie podporované v rámci podpory Únie podľa tohto nariadenia sa vykonávajú v súlade s právami a zásadami zakotvenými v acquis Únie a Charte základných práv Európskej únie a v súlade s medzinárodnými záväzkami Únie a členských štátov vyplývajúcimi z medzinárodných nástrojov, ktorých sú tieto štáty zmluvnými stranami.


Or. <Original>{EN}en</Original>
</Amend>
<Amend>Pozmeňujúci návrh		<NumAm>16</NumAm>
<DocAmend>Návrh nariadenia</DocAmend>
<Article>Článok 4 – odsek 4</Article>
	

	Text predložený Komisiou
	Pozmeňujúci návrh

	4.	V prípade opatrení, ktoré sa týkajú cieľov stanovených v článku 3 tohto nariadenia, pri ktorých Komisia dospeje k záveru, že tieto opatrenia sú v súlade s požiadavkami stanovenými v tomto nariadení a nariadení (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, a v prípade, že Komisia navrhne vykonávacie rozhodnutie Rady, ktorým sa schvaľuje plán národného a regionálneho partnerstva dotknutého členského štátu v súlade s postupom stanoveným v článku 23 nariadenia (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, predloží návrh vykonávacieho rozhodnutia Rady o schválení uvedených opatrení.
	4.	V prípade opatrení, ktoré sa týkajú cieľov stanovených v článku 3 tohto nariadenia, pri ktorých Komisia dospeje k záveru, že tieto opatrenia sú v súlade s požiadavkami stanovenými v tomto nariadení a nariadení (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, a v prípade, že Komisia prijme delegovaný akt, ktorým sa schvaľuje plán národného a regionálneho partnerstva dotknutého členského štátu v súlade s postupom stanoveným v článku 23 nariadenia (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, je Komisia splnomocnená prijať delegovaný akt v súlade s článkom 4a s cieľom doplniť toto nariadenie schválením uvedených opatrení.


Or. <Original>{EN}en</Original>
</Amend>
<Amend>Pozmeňujúci návrh		<NumAm>17</NumAm>
<DocAmend>Návrh nariadenia</DocAmend>
<Article>Článok 4 – odsek 5</Article>
	

	Text predložený Komisiou
	Pozmeňujúci návrh

	5.	Pri predkladaní návrhu vykonávacieho rozhodnutia Rady o opatreniach, ktoré sa týkajú cieľov stanovených v článku 3 tohto nariadenia, sa v návrhu Komisie stanovia prvky uvedené v článku 23 ods. 4 nariadenia (EÚ) [...], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, a to so zreteľom na ciele stanovené v článku 3.
	5.	Pri prijímaní delegovaného aktu o opatreniach, ktoré sa týkajú cieľov stanovených v článku 3 tohto nariadenia, sa v delegovanom akte stanovia prvky uvedené v článku 23 ods. 4 nariadenia (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, a to so zreteľom na ciele stanovené v článku 3.


Or. <Original>{EN}en</Original>
</Amend>
<Amend>Pozmeňujúci návrh		<NumAm>18</NumAm>
<DocAmend>Návrh nariadenia</DocAmend>
<Article>Článok 4 – odsek 6</Article>
	

	Text predložený Komisiou
	Pozmeňujúci návrh

	6.	Rada prijme vykonávacie rozhodnutie uvedené v odseku 4 spravidla do štyroch týždňov od prijatia návrhu Komisie a spolu s vykonávacími rozhodnutiami uvedenými v článku 23 ods. 1 [návrhom Komisie a vykonávacím rozhodnutím Rady] nariadenia (EÚ) [...], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť.
	6.	Komisia prijme delegovaný akt uvedený v odseku 4 tohto článku spravidla spolu s delegovaným aktom uvedeným v článku 23 ods. 4 [delegovaný akt o splnomocnení v súlade s článkom [87]] nariadenia (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť.


Or. <Original>{EN}en</Original>
</Amend>
<Amend>Pozmeňujúci návrh		<NumAm>19</NumAm>
<DocAmend>Návrh nariadenia</DocAmend>
<Article>Článok 4 – odsek 7</Article>
	

	Text predložený Komisiou
	Pozmeňujúci návrh

	7.	Článok 24 nariadenia (EÚ) [...], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, o zmene plánov sa uplatňuje za predpokladu, že návrh Komisie a vykonávacie rozhodnutie Rady, ktorými sa schvaľujú zmeny prvkov uvedených v článku 23 ods. 4, sa vzťahujú len na ciele uvedené v článku 3 tohto nariadenia.
	7.	Článok 24 nariadenia (EÚ) […], ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť, o zmene plánov sa uplatňuje za predpokladu, že návrh Komisie a delegovaný akt, ktorým sa dopĺňajú prvky uvedené v článku 23 ods. 4 uvedeného nariadenia, sa vzťahujú len na ciele uvedené v článku 3 tohto nariadenia.


Or. <Original>{EN}en</Original>
</Amend>
<Amend>Pozmeňujúci návrh		<NumAm>20</NumAm>
<DocAmend>Návrh nariadenia</DocAmend>
<Article>Článok 4 a (nový)</Article>
	

	Text predložený Komisiou
	Pozmeňujúci návrh

	
	Článok 4a

	
	Vykonávanie delegovania právomoci

	
	1.	Komisii sa udeľuje právomoc prijímať delegované akty za podmienok stanovených v tomto článku.

	
	2.	Právomoc prijímať delegované akty uvedená v článku 4 sa Komisii udeľuje na dobu neurčitú od… [dátum nadobudnutia účinnosti tohto nariadenia].

	
	3.	Delegovanie právomoci uvedené v článku 4 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.

	
	4.	Komisia pred prijatím delegovaného aktu konzultuje s expertmi určenými jednotlivými členskými štátmi v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva.

	
	5.	Komisia oznamuje delegovaný akt hneď po jeho prijatí súčasne Európskemu parlamentu a Rade.

	
	6.	Delegovaný akt prijatý podľa článku 4 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.


Or. <Original>{EN}en</Original>
</Amend></RepeatBlock-Amend>

[bookmark: _Toc231390760]DÔVODOVÁ SPRÁVA
Dňa 16. júla 2025 predložila Komisia niekoľko legislatívnych návrhov týkajúcich sa budúceho viacročného finančného rámca Únie (ďalej len „VFR“) na roky 2028 – 2034 vrátane tohto návrhu. 

Podľa navrhovaného nového rozpočtového rámca by sa mal objem finančných prostriedkov pridelených na opatrenia Únie v oblasti spravodlivosti a vnútorných vecí v porovnaní so súčasným rámcom celkovo strojnásobiť (na 81 miliárd EUR). Tento návrh je jedným z troch návrhov[footnoteRef:2], ktorými sa majú nahradiť existujúce tri fondy v oblasti vnútorných vecí[footnoteRef:3]. [2:  Ďalšími nástrojmi v oblasti vnútorných vecí na obdobie 2028 – 2034 sú okrem tohto návrhu návrh nariadenia, ktorým sa stanovuje podpora Únie pre azyl, migráciu a integráciu na roky 2028 až 2034 (2025/0540(COD)), a návrh nariadenia, ktorým sa stanovuje podpora Únie pre schengenský priestor, európske integrované riadenie hraníc a spoločnú vízovú politiku na roky 2028 až 2034 (2025/0541(COD)).]  [3:  Konkrétne ide o nariadenie (EÚ) 2021/1148 zo 7. júla 2021, ktorým sa ako súčasť Fondu pre integrované riadenie hraníc zriaďuje Nástroj finančnej podpory na riadenie hraníc a vízovú politiku: v súvislosti so schengenským priestorom, európskym integrovaným riadením hraníc a spoločnou vízovou politikou; nariadenie (EÚ) 2021/1147 zo 7. júla 2021, ktorým sa zriaďuje Fond pre azyl, migráciu a integráciu (AMIF), a nariadenie (EÚ) 2021/1149 zo 7. júla 2021, ktorým sa zriaďuje Fond pre vnútornú bezpečnosť (ISF): v súvislosti s vnútornou bezpečnosťou.] 


Podľa Komisie je cieľom novej štruktúry VFR a rozpočtu optimalizovať využívanie finančných prostriedkov Únie a zároveň zachovať súdržnosť a efektívne monitorovanie. Tri nové nástroje v oblasti vnútorných vecí sa na základe toho majú zosúladiť s horizontálnymi pravidlami uvedenými v navrhovanom nariadení, ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť na roky 2028 – 2034[footnoteRef:4], a to prostredníctvom tzv. plánov národného a regionálneho partnerstva (plány NRP) vypracovaných každým členským štátom a pre každý členský štát. Zodpovedajúcu finančnú podporu možno doplniť finančnými prostriedkami pridelenými na akcie Únie prostredníctvom Nástroja EÚ, vďaka čomu sa zvýši flexibilita a bude možné reagovať na nepredvídané krízy.  [4:  Návrh nariadenia, ktorým sa zriaďuje Európsky fond pre hospodársku, sociálnu a územnú súdržnosť, poľnohospodárstvo a vidiek, rybárstvo a námorné záležitosti, prosperitu a bezpečnosť na roky 2028 – 2034 a ktorým sa mení nariadenie (EÚ) 2023/955 a nariadenie (EÚ, Euratom) 2024/2509 (2025/0240 (COD)) (návrh plánu NRP).] 


Keďže nie všetky členské štáty sú zapojené do priestoru slobody, bezpečnosti a spravodlivosti Únie v rovnakej miere (tzv. variabilná geometria), uvedené tri nástroje v oblasti vnútorných vecí neboli začlenené do Fondu pre NRP, ale boli predložené popri nariadení o tomto fonde. Krajiny pridružené k schengenskému priestoru doň majú byť zapojené prostredníctvom finančných príspevkov dohodnutých v dvojstranných dohodách s EÚ. 

Súčasný návrh nariadenia, ktorým sa stanovuje podpora Únie v oblasti vnútornej bezpečnosti na roky 2028 až 2034, je súčasťou tohto úsilia. V návrhu Komisie sa predpokladá rozpočet vo výške 6,8 miliardy EUR na roky 2028 až 2034. Zároveň sa v ňom stanovujú pravidlá a ciele špecifické pre jednotlivé odvetvia, ktoré dopĺňajú uvedené všeobecné horizontálne pravidlá v rámci plánov NRP. 

Spravodajkyňa celkovú štruktúru VFR na roky 2028 – 2034 podporuje. Navrhuje však niekoľko objasnení týkajúcich sa nariadenia o vnútornej bezpečnosti s cieľom zosúladiť daný nástroj s najnaliehavejšími výzvami Európy v oblasti vnútornej bezpečnosti a umožniť riadnu kontrolu využívania finančných prostriedkov EÚ.

Spravodajkyňa podporuje tieto ciele navrhovaného nariadenia: 
­	posilňovanie spôsobilostí Únie a členských štátov v oblasti predchádzania závažnej a organizovanej trestnej činnosti online a offline vrátane radikalizácie a terorizmu, násilného extrémizmu, počítačovej kriminality, sexuálneho zneužívania a vykorisťovania detí a hybridných hrozieb a boja proti nim, ako aj v súvislosti s ochranou občanov a verejných priestorov pred útokmi, a to aj prostredníctvom inovatívnych metód a nových technológií v oblasti vnútornej bezpečnosti;
­	podpora spôsobilostí členských štátov zvyšovaním odolnosti kritických subjektov voči nepriateľským aktom a riadenie incidentov, rizík a kríz súvisiacich s bezpečnosťou, a to aj prostredníctvom interoperabilných kritických komunikačných systémov;
­	zlepšenie a uľahčenie výmeny informácií medzi príslušnými orgánmi a príslušnými orgánmi, úradmi a agentúrami Únie, ako aj v rámci nich a prípadne aj s tretími krajinami, medzinárodnými organizáciami a súkromnými subjektmi;
­	zlepšenie a zintenzívnenie operačnej spolupráce v oblasti presadzovania práva vrátane spoločných operácií medzi príslušnými orgánmi v súvislosti s predchádzaním závažnej a organizovanej trestnej činnosti online a offline a bojom proti nej vrátane radikalizácie a terorizmu, násilného extrémizmu, počítačovej kriminality, sexuálneho zneužívania a vykorisťovania detí a hybridných hrozieb, ako aj v súvislosti s ochranou občanov a verejných priestorov pred útokmi;
­	posilňovanie podpory, ochrany a pomoci obetiam závažnej a organizovanej trestnej činnosti vrátane zabezpečenia prístupu k príslušným orgánom, informáciám a špecializovaným službám s osobitnou pozornosťou venovanou zraniteľným obetiam.

Napokon, podľa návrhu nariadenia o NRP sa členské štáty môžu odchýliť od pravidiel a požiadaviek týkajúcich sa partnerstva a viacúrovňového riadenia v oblasti vnútorných vecí. Okrem toho môžu prerozdeliť finančné prostriedky medzi tieto tri nástroje za predpokladu, že prerozdelenie slúži na dosiahnutie každého z cieľov stanovených v týchto nástrojoch a že pridelené prostriedky zodpovedajú identifikovaným výzvam a potrebám a spĺňajú všeobecné požiadavky na plány NRP.

